નવી દિલ્હી : કેન્દ્રિય મંત્રી રાજયવર્ધનસિંહ રાઠોડે રવિવારે નિવેદન આપતાં જણાવ્યું હતું કે દાઉદ ઈબ્રાહીમ, લશ્કર એ તૈયબાના પ્રમુખ હાફિઝ સઈદ જેવા ભારતના દુશ્મનોએ એ વિચારવાની ભૂલ કયારેય ન કરવી કે ભારત તેમના વિશે કંઈ વિચારતું નથી. એક ચેનલને આપેલા ઈન્ટરવ્યૂમાં રાઠોડને જયારે પૂછવામાં આવ્યું હતું કે સરકાર ૧૯૯૩ના મુંબઈ વિસ્ફોટોના મુખ્ય આરોપી દાઉદ ઈબ્રાહીમ અને ભારતના અન્ય વોન્ટેડ આરોપી સઈદ વિશે શું વિચારી રહી છે ત્યારે જવાબ આપતા કહ્યું હતું કે ભારત તેના દુશ્મનોના સફાયા માટે હંમેશા તૈયાર રહે છે.